Diari Oficial de la Generalitat Valenciana


Sumari del DOGV 2440, del 01-02-1995 (1995/833703)

DECRET 19/1995, de 24 de gener, del Govern Valencià, pel qual s'integra el Col·legi Públic La Creueta en el Col·legi Públic San Jaime, de la localitat d'Onil.
--------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/01/24/19/dof/vci/html**

### Dades del document

Número de DOGV
:   2440

Data del DOGV
:   01-02-1995

Secció del DOGV
:   DISPOSICIONS GENERALS

Número del document
:   1995/833703


Data del document
:   24-01-1995

Organisme emissor
:   Conselleria de Educació i Ciència

Tipus de document
:   Decret

DECRET 19/1995, de 24 de gener, del Govern Valencià, pel qual s'integra el Col·legi Públic La Creueta en el Col·legi Públic San Jaime, de la localitat d'Onil.   
La Llei Orgànica 1/1990, de 3 d'octubre, d'Ordenació General del Sistema Educatiu, estableix una nova estructura en els actuals nivells educatius que modifica la composició i duració dels seus ensenyaments. Aquesta modificació comporta una reestructuració de la xarxa escolar d'acord amb els nous ensenyaments.  
Per acord del Ple de l'Ajuntament d'Onil, en sessió del dia 25 d'agost de 1994, es va cedir a la Generalitat Valenciana el Col·legi Públic La Creueta a fi que puga ser adaptat com a centre d'Educació Secundària.  
Per tal d'obtenir la màxima rendibilitat dels recursos públics i atendre els interessos educatius de la població d'Onil, per l'eficaç aplicació de la Llei Orgànica d'Ordenació General del Sistema Educatiu, sembla aconsellable integrar els recursos educatius del Col·legi Públic La Creueta al Col·legi Públic San Jaime, ambdós ubicats a la localitat d'Onil.  
Per això, vistes les propostes i informes emesos per la Direcció Territorial d'Educació d'Alacant, i de conformitat amb el que preveuen la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu, i les competències establertes en l'Estatut d'Autonomia de la Comunitat Valenciana, a proposta del conseller d'Educació i Ciència i amb la deliberació prèvia del Govern Valencià, en la reunió del dia 24 de gener de 1995,  
DECRETE:  
Article primer  
S'extingeix el Col·legi Públic La Creueta (codi 96622136) d'Onil, i s'integren les seues unitats, llocs de treball, plantilla docent i alumnat en el Col·legi Públic San Jaime (codi 44247220) de la mateixa localitat.   
Article segon  
La composició resultant del Col·legi Públic San Jaime (codi 27273992) d'Onil es la que s'especifica en l'annex.  
Article tercer  
Als funcionaris docents amb destinació definitiva al Col·legi Públic La Creueta se li respectarà la seua situació administrativa i continuaran exercint, en el centre docent en què s'integren, el mateix lloc de treball que ocupaven en el centre extingit.  
El material i equipament del Col·legi Públic La Creueta s'incorporarà al Col·legi Públic San Jaime.  
DISPOSICIó ADDICIONAL  
El present decret s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
S'autoritza el conseller d'Educació i Ciència perquè adopte totes les disposicions necessàries per al compliment del que estableix aquest decret i modifique, si s'escau, la composició del centre escolar que s'assenyala en l'annex.  
Segona  
Aquest decret entrarà en vigor l'endemà de la seua publicació en el Diari Oficial de la Generalitat Valenciana; no obstant això, els seus efectes s'entendran referits al començament del curs escolar 1994/95.  
València, 24 de gener de 1995  
El president de la Generalitat Valenciana,  
JOAN LERMA I BLASCO  
El conseller d'Educació i Ciència,  
JOAN ROMERO I GONZáLEZ  
ANNEX  
Municipi: Onil.  
Localitat: Onil.  
Codi: 61020726.  
Denominació: Col·legi Públic San Jaime.  
Domicili: avinguda de la Constitució, 29.  
Composició resultant:  
1. Unitats  
- 4 unitats de Preescolar.  
- 17 unitats d'EP/EGB.  
- 2 unitats d'Educació Especial.  
2. Llocs de treball  
- 4 de Preescolar, un dels quals en valencià.  
- 10 d'EGB, cicle inicial i mitjà, 4 dels quals en valencià.  
- 2 d'EGB, Filologia; Valencià.  
- 1 d'EGB, Filologia; Llengua Castellana i Francés.  
- 2 d'EGB, Filologia; Llengua Castellana i Anglés.  
- 2 d'EGB, Matemàtiques i Ciències de la Naturalesa, 1 d'aquests en valencià.  
- 2 d'EGB, Ciències Socials, 1 d'aquests en valencià.  
- 2 d'EGB, Educació Física, en valencià.  
- 1 Educació Especial; Pedagogia Terapèutica, en valencià.  
- 1 Educació Especial; Audició i Llenguatge, en valencià.


Còpia Permalink ELI